钦定古今图书集成/理学汇编/学行典/第051卷 > 《性犹湍水赋》〈以性之为善犹水趋下为韵〉侯洌
## 钦定古今图书集成/理学汇编/学行典/第051卷 > 《性犹湍水赋》〈以性之为善犹水趋下为韵〉侯洌

“人立性兮，诚明为本，水激湍兮动直惟柔。”将以游心
于淡，故其从善如流。天理斯在，《坎》德可求，谓寘怀而
必将流恶，同赴势而咸得处休。至人之情，惟当浩浩，
君子之道，所以犹犹。原夫性本皆善，诱成迁化；湍有
常行，决而上下。得其道则致和平，汨其流遂成奸诈。
故圣人行当顺动，义不诡随，欲滔滔而处下逾洁，将
淼淼而致远不疲，顺意周流，诚随波而迁染。由衷激
发，庶合道以云为，托以洗心，从之洁已，尊派别脉分
之要道，守涤瑕荡秽之至理，符老君之立教，心乃善
泉，同太史之奏言，德方在水，势虽相近，意当一揆，法
润下流谦之迹，莫非有为为之爱，漂沙宕石之功，是
皆景行行止，心源洞适，德泽潜敷，在“审思其决泄，岂
求润于霑濡。远近相沿，宛见为仁由己；始终共济，足
见循道而趋。不然，则丧其本，失其正。动必旁午，志皆
纷竞。安能使通达为无滞之姿，禀受成善利之性。德
如毛而转润，行有叶而逾滋。心镜之前，若光明而上下察也；情田之内，同淡泊而左右流之。”懿。其《义戒》中
人，事标前典，是明各有原本，不可迁移，岂徒虚阅波
澜，以方清浅。若然者，信乎《孟子》之言，所谓“惩恶而劝
善。”